Giske

Giske er en øykommune på Sunnmøre i Møre og Romsdal, like nord og vest for Ålesund og vest for Haram. I sør ligger kommunene Sula, Hareid og Ulstein. Øya Giske har 802 innbyggere per 1. januar 2019. Tettstedet Giske har  innbyggere per 1. januar . Kommunesenter med rådhus ligger på Valderhaugstranda.

Kommunen består av de to flate øyene Giske og Vigra og to mer ulendte, Godøya og Valderøya, samt en rekke mindre øyer. Det høyeste punktet er Storhornet på Godøya, 497 moh. Kommunesenteret ligger på Valderøya, som er den mest folkerike øya, mens Vigra er den største øya. Ålesund lufthavn Vigra er en viktig arbeidsplass. Hovednæringer i kommunen er ellers fiske og jordbruk, fiskeoppdrett og noe mekanisk industri. Fiskeri har til alle tider vært avgjørende for bosetningen på øyene og for samfunnsutviklingen i kommunen. De nåværende fiskebåtrederiene i kommunen har gjennom generasjoner utviklet båter og fiskemetoder, og strukturert sin flåte og fangsrettigheter. Den havgående fiskeflåten i Giske plasserer kommunen i 2023 på fjerdeplass blant alle landets kommuner, målt i fangstverdi.

Politikk
Etter lokalvalget i 2023, ble det inngått et valgteknisk samarbeid mellom sju av de ni innvalgte partiene i kommunestyret, som utpekte Kenneth Langvatn fra Høyre til ordfører og Harry Valderhaug fra Kristelig Folkeparti til varaordfører. Valg av alle sentrale politiske verv skjedde enstemmig i det konstituerende møtet 19. oktober samme år. Etter valget i 2007 kunne Kristelig Folkeparti notere landets høyeste oppslutning i Giske kommune med 43,2 prosent av stemmene. Ved valget i 2011 oppnådde partiet 36,2 prosent, og var fortsatt landets sterkeste KrF-kommune. Inntil valget i 2015 hadde partiet siden 1963 aldri hatt dårligere oppslutning enn 25 prosent ved kommunevalg.

Se også utfyllende artikkel: Kommunestyrevalg i Giske.

 Ordførere i Giske etter kommunesammenslåingen i 1964 
NavnPartiPeriodeKenneth  LangvatnHøyre2023 -Harry  ValderhaugKristelig  Folkeparti2015 - 2023Knut StøbakkKristelig  Folkeparti2003 – 2015Ruth RoaldHøyre1999 - 2003Karin Kalvø  GiskeSenterpartiet1995 – 1999Harald HoleHøyre1988 – 1995Harald FurnesKristelig  Folkeparti1986 – 1987Elias GiskeSenterpartiet1980 – 1985Noralf  StøbakkKristelig  Folkeparti1976 - 1979Kjell FurnesKristelig  Folkeparti1972 – 1975Jens MulelidVenstre1968 – 1971Karl O.  BlindheimKrinsliste1964 - 1967

 Kommunestyrevalget 2023 

Kommunikasjon
Fra Ålesund (Nørvøya) går Ellingsøytunnelen til Ellingsøya.
Fra Ellingsøya går Valderøytunnelen til Valderøy. 
Fra Valderøy går Giskebrua til øya Giske.
Fra øya Giske går Godøytunnelen til Godøy.
Fra Valderøy går Gjøsundbrua over Gjøsund til Vigra. 
Fra Valderøy går det hurtigbåt til Hareid. 
På Vigra ligger Ålesund lufthavn.

Giske kommune tilhører Ålesundregionen som utgjør et integrert bo og arbeidsområde med ca. 70 000 innbyggere.

Historie
Skjonghelleren på Valderøya er et verdifullt fortidsminne med avleiringer som blant annet viser hvordan den magnetiske Nordpolen har endret seg. Man har også funnet rester av fugler og dyr som er om lag 30 000 år gamle. Mange mener også det er funnet 10 000 år gamle spor etter mennesker her, men dette er svært omstridt.

Øyene har flere minner fra vikingtida og middelalderen. På øya Giske lå en av de eldste herregårdene i Norge. Den var hjemsted for den mektige Giskeætten eller Arnungene fra 900-tallet til 1582.Arkeologi i nord: Fra Odin til Giske Giske kirke, som ble bygd ca. år 1030 er Arnungenes tidligere gårdskapell. Kirken er kledd i hvit marmor og vitner om rikdommen på øya på 1100-tallet. Et annet viktig kulturminne er Mjeltehaugen – en kjent gravplass fra bronsealderen, hvor flere historisk viktige funn er gjort.

Både Ragnvald Mørejarl og normannerkongen Gange-Rolv var ifølge tradisjonen fra Giske.

Arkeologiske undersøkelser gjennomført av Bergen Museum i 2011 viser at øya Giske allerede i folkevandringstiden var en sentral og mektig øy. Flere nye områder med kulturlag fra denne tiden og fra middelalderen har blitt avdekket i nærheten av kirken, og store mengder av bein, keramikk fra romersk tid og kokegroper har blitt funnet. Enkelte beinfunn skaper også spesiell oppmerksomhet blant arkeologene fordi man ikke har sett slikt i så stort omfang tidligere. En kan allerede nå hevde at lenge før vikingtid var Giske en aktiv og trolig rik bosetting. På sikt vil disse funnene kanskje kunne være med på å sette framveksten av Giskeætta i et nytt lys og gi ny forståelse.

Kommunen ble opprettet 1. januar 1908, ved en utskilling fra Borgund kommune. 1. januar 1964 ble Giske kommune og Vigra kommune slått sammen, og navnet Giske ble beholdt.

Kultur
Tusenårssted
Giske kirke og spelplassen for Giskespelet ble opprinnelig valgt til kommunens tusenårssted. Kirken er en langkirke i marmor fra ca. 1170. Tanken var å anlegge en ny spelplass for Giskespelet bak kirken, men Riksantikvaren avviste planløsningen for dette. Pga. skrinleggingen av dette, ble det i kommunen aldri gjort noen spesiell markering av tusenårsstedet. Etter dette anses Giske kyrkje og området rundt som kommunens offisielle tusenårssted.

På en murvegg nedenfor kirken er det offisielle tusenårsskiltet satt opp.

Giskespelet
Giskespelet er en lokal teaterforestilling med historisk innhold som oppføres i kommunen hver andre sommer. Handlingen i spelet foregår i vikingtida og forteller om møtet mellom den mektige Giske-ætta Arnungane og Olav Haraldson.

Sommerfesten på Giske 
Sommerfesten på Giske er en årlig éndagsfestival som finner sted på øya Giske. Sommerfesten ble første gang arrangert av popgruppa The Margarets i 2003, da som en liten spleisefest i fjøra. Siden den gang har festen blitt en festival, som med årene har vokst jevnlig. Det er selskapet Momentium som nå arrangerer Sommerfesten på Giske.

Se også
Giske (øy)

 Fotnoter 

Referanser

Eksterne lenker